Exqrch/javanese-Komodo-pixelgpt huggingface dataset:
Gili Trawangan Gili Trawangan ya iku kagolong pulo gedhé dhéwé saka telu "pulo" cilik utawa "gili" kang ana ing sisih lor kulon sagara Lombok
"Gili" trawangan sing dawanè 3 km lan amba 2 km, duwé masarakat sing cacahè kira-kira ana 800 wong
Trawangan duwé "fasilitas" paling jangkep kanggo para "wisatawan" sing arep plesiran menyang papan wisata iki, kaya déné Warung "Tîr na Nôg" duwé pamanggih manawi Trawangan iku "pulau" sing paling cilik sadunya lan duwé bar Irlandia
Papan panggonan sing paling akèh lan kebak wongè ya iku ana ing sisih wétan pulo iki
Trawangan duwé rasa "pista" luwih tinimbang "Gili Mèno" lan "Gili Air", amarga saking akèhè "pista" sing dianakaké saben wengi lan acarané béda-béda saben papan sing ramè
Kagiyatan sing paling kondhang dilakoake déning para wisatawan ya iku "scuba diving" (nganggo "sertifikasi" PADI), "snorkeling" (ana ing pasisir wétan lor), dolanan "kayak", lan uga "surfing"
Ana uga papan kanggo para wisatawan lumaku-lumaku numpak jaran muteri pulo
Papan wisata iki papan wisata kang jenenge wis misuwur ana ngendi-ngendi.#ALIH akèh wong manca padha teka, arep padha dolan lan plesiran.#ALIH Papan wisata pasisir iki ora kalah karo papan wisata pasisir kuta ing Bali.#ALIH Papan wisata iki kalebu papan wisata pasisir.#ALIH Sajarah
Ing jaman biyèn pulo iki natè didadèake papan kanggo mbucal narapidana
Kuwi dilakoni amarga wektu iku kabèh papan kunjara wis kebak, Raja sing wektu iku dadi panguwasa mbucal 350 wong "pambrontak" Sasak ing pulo iki
Nembe kira-kira taun 1970-an akèh wong Sulawesi padha mampir lan netep ing kéné.
Wehrmacht Wehrmacht iku jeneng angkatan bersenjata Nazi-Jerman wiwit taun 1935 nganti 1945
Sakwéné Perang Donya II, Wehrmacht kapérang saka "Heer" (angkatan darat), "Kriegsmarine" (angkatan laut), "Luftwaffe" (angkatan udara) lan wadyabala "Waffen-SS" ("SS Bersenjata"), sarta dipuntambah unit-unit "Sturmabteilung" (SA)
Pasca Perang Donya II
Sawisé Nazi Jerman nyerah tanpa syarat nalika tanggal 7 Mèi 1945, Jerman dipunlarang duwé angkatan bersenjata
Kawilahé Jerman nalika mangsa Perang Dingin njalari kawanguné angkatan militèr ing Républik Federal Jerman (Jerman Kulon) lan Républik Dhémokratik Jerman (Jerman Wétan)
Militèr Jerman Kulon kawangun nalika tanggal 5 Mèi 1955 kanthi jeneng Bundeswehr sing tegesé "Angkatan Pertahanan Federal"
Sauntara militèr Jerman Wétan diwangun tanggal 1 Maret 1956 kanthi jeneng Tentara Rakyat Nasional (Nationale Volksarmee)
Asal lan panggunaan istilah
Sadurungé bangkité NSDAP, istilah "Wehrmacht" dipigunakaké sajeroning teges umum kanggo nyebutaké angkatan bersenjata saka bangsa ngendi waé, sing difungsikaké minangka "pertahanan tanah air"
Tuladhané, istilah "Britische Wehrmacht" ateges nunjuk marang angkatan bersenjata Inggris
Pasal 47 saka Undang-undang Dasar Weimar taun 1919 nélakaké ""Reichspräsident" nyekel kakuwasan paling dhuwur saka kabèh angkatan bersenjata krajan"
Kanggo mènèhi ciri khas, istilah "Reichswehr" dipigunakaké kanggo nyebut angkatan bersenjata Jerman
Nalika taun 1935, "Reichswehr" banjur diganti dadi "Wehrmacht"
Sawisé PD II lan ing sangisoré pendhudhukan sekuthu, "Wehrmacht" digantèkaké déning "Bundeswehr"
Mula, istilah "Wehrmacht" kanthi ora resmi dipigunakaké kanggo ngrujuk marang angkatan bersenjata Jerman suwéné mangsa "Reich kaping 3" lan PD II
Cathetan: Ora tepat yèn madhakaké "Wehrmacht" mung karo angkatan darat ("Heer")
Kendharaan "Wehrmacht" sing dipigunakaké déning "Heer", "Luftwaffe" utawa angkatan laut duwé plat nomer mawa WH, WL, WM.
Wadhuk Cacaban Wadhuk Cacaban iku salah sawijining wadhuk utawa bendhungan sing ana ing provinsi Jawa Tengah
Pesthinè wadhuk Cacaban dumunung ana ing tlatah kacamatan Kedhung Banteng,kabupatèn Tegal
Ambanè aréal wadhuk iki ya iku 928,7 Ha lan bisa nampung banyu nganti 90 yuta mˢ
Panggonè wadhuk Cacaban ora adoh saka Slawi, kira-kira antaranè 9 km marang wétan ing désa Karanganyar
Kahananè wadhuk iki kadhukung déning èndhah pemandhangan hutanè sing apik banget lan panoramanè sing èndhah uga
Wadhuk Cacaban diresmékaké déning Présidhèn Soekarno nalika taun 1952
Wadhuk iki guna sejatinè ya iku kanggo ngiléni banyu marang sawah-sawah ing sakiwa-tengenè
Nanging pranyata ora mung kaya kang mau, fungsi wadhuk Cacaban uga dienggo obyék wisata
Cacaban dadi salah siji obyek wisata andalan lan kena didadékaké salah siji papan wisata alternatif
Para wisatawan bisa nikmati swasana santai kanthi mancing iwak, lumaku-lumaku ing dhuwur bendhungan utawa bisa uga ngiteri wadhuk nganggo kapal montor
Ing sakiwa tengenè wadhuk uga akèh warung-warung sing nyedhiakakè penganan.Warung cilik sing ana ing Cacaban seringè dodol lontong tèmpè
Nanging ana uga sing dadi panganan andalan ing tlatah Cacaban kono, ya iku manéka iwak banyu tawar sing saben wayah mesthi sinedya
Sacara géografis kawasan wisata alam waduk Cacaban dumunung ana ing telung wewengkon kacamatan ya iku Kacamatan Kedungbanteng sing kalebu sapérangan Désa Penujah, Karanganyar, Tonggara lan Karangmalang, Kacamatan Jatinegara sing kalebu sapérangan Désa Jatinegara, Dukuhbangsa, Lebakwangi, Capar, Padasari lan Wotgalih lan Kacamatan Pangkah ya iku sapérangan Désa Dermasuci
Wadhuk Cacaban wiwit digagas panggawèyanè taun 1914 lan digawè perencanaan detailè ng taun 1930 déning pamaréntahan kolonial walandi
Pembangunanè nembé bisa kalaksanan ing taun 1952 ing endi sing nyéléhakè batu pertamanè ya iku Prèsidhén Republik Indonesia,Ir
Soekarno nalika tanggal 16 September 1952, lan rampung panggawéyanè ing taun 1958 lan diresmékakè panggunaanè déning penjabat présidhèn Mr
Sartono tanggal 19 Mèi 1958
Wiwit iku kanthi resmi wadhuk Cacaban dioperasionalakè nganti sapréné.
Juru rawat Juru rawat (basa Latin: "Nutrix") ingkang tegesipun ngrawat utawi ngopèni
Perawat punika profèsi ingkang dipunkhususaken dhumateng perawatan individu, kulawarga, lan masarakat saéngga saged nggayuh, ngreksa, utawi mulihaken kaséhatan ingkang optimal lan kualitas gesang saking miyos dumugi pejah
Juru rawatnyambut damel salebetipun manéka spesialisasi ageng, nyambut damel kanthi mandhiri lan minangka péranganing satunggiling tim kanggé mbiji, ngrencanakaken, ngetrepaken lan ngévaluasi perawatan
Èlmu Kaperawatan inggih punika babagan kawruh ingkang dipunyasa adhedasar sumbang sih saking èlmuwan kaperawatan langkung "peer-review" jurnal èlmiah lan praktik ingkang dipunbuktèkaken mawa basis
Puniki wujud babagan ingkang dinamis praktik lan panlitèn ingkang adhedasar salebetipun budaya kontèmporèr lan kakuwatosan puniku piyambak kanthi "mainstream" (arus utami) saé lan subkultur kapinggiraken kanggé maringi perawatan budaya paling sènsitif lan kompetèn
Florence Nightingale punika pelopor parawatan modhèren, panulis lan ahli statistik
Panjenenganipun dipuntepangi mawi nama Widadari mawi lampu (The Lady With The Lamp) amargi yasa-jysanipun ingkang tanpa ngertos ajrih ngempalaken kurban perang nalika perang Krim, ing tanjung Krim, Ruslan.
Kedhawung Kedhawung tuwuhan obat kang duwé khasiat nambani weteng kembung radang usus lan kolera
Antarane Jawa, Peundeuy (Sunda), Kedawung (Banyuwangi) Sumatera, Pete Kerayung (Melayu), Alai Malaysia, Kedaung (Sarawak), kupang ([[Sabah), pete kerayong Peninsular Jeneng liyan,Parkia biglobosa Auct
Kedhawung dhuwuré 20–40 m Oyot :- Wit : Duwé kambium ("berkayu"), jejeg, lunyu, engange momopodial, "diameter" wit-/+ 30 cm, warnané soklat enom (manawa esih enom), manawa wis tuwa warnané putih kotor
Godhong : Godhongé "majemuk", epangé godhong "berklenjar", ing epang godhong sapisan ana 15-42 pasang "anak daun", epang kang kaping loro nganti 80 pasang, "anak daun" dawane nganti 4–10 mm, ambané 1–2 mm, bongkot bunder pucuke lincip, lan ning duwuré warnané ijo keminclong
Kembangé "majemuk", rupané "malai", kembang lanang karo "benang sari" sepuluh, anané cedhak epang, kembang liyan duwé "piranti produksi" dobel (wandu), sepuluh "benang sari" lan putik siji, kembangé warnané kuning
Dhapuré polong, dawané watara 20-36, ambané 3-4,5 cm, isiné 15-21 winih, warnané ireng
Wijiné "bulat telur", gepeng, dawané 1–2 cm, ambané-/+ 1,5 cm, kuat, kandelé 1,5–2 mm, tengahing bintik-bintik, pinggire alus, warnané soklat tuwa nganti ireng
Dunia : India, Bangladesh, Burma (Myanmar), Thailand lan Malesian region ("axcept Papua New Guinea") Laladan TNAP : Khasiat
Khasiaté kedhawung iku kanggo "anti-bakteria" lan ning pangobatan tradhisional kanggo infeksi lan lara weteng
Kulit kayuné kang duwé antimikroba kang luwih apik tinimbang godhong lan kulit oyot
Kategori:Tetuwuhan Kategori:Tetuwuhan jamu lan bumbu
Griya sakit Griya sakit punika satunggiling institusi perawatan kaséhatan profésional ingkang leladosanipun dipunlampahi déning dhokter, perawat, lan tenaga ahli kaséhatan sanèsipun
Salebetipun sajarah kina, kapitadosan lan pangobatan gegandhèngan raket sanget
Salah satunggaling tuladhanipun institusi pangobatan paling sepuh punika inggih kuil Mesir
Kuil Asclepius ing Yunani ugi dipunpitados maringaken pangobatan dhumateng tiyang sakit, ingkang salajengipun ugi dipunadopsi bangsa Romawi minangka kapitadosan
Kuil Romawi kanggé Æsculapius dipunyasa nalika taun 291 SM ing tlatah Tiber, Roma mawi ritus-ritus mèh sami kaliyan kapitadosan Yunani
Institusi ingkang spésifik kanggé pangobatan sepindhahipun, kapanggih ing India
Griya sakit Brahmanti sepisanan dipunadegaken ing Sri Lanka nalika taun 431 SM, salajengipun Raja Ashoka ugi madegaken 18 griya sakit ing Hindustan nalika taun 230 SM kanthi dipunjangkepi tenaga médhis lan perawat ingkang dipunbiayani anggaran krajan
Griya sakit sepindhah ingkang nglibataken ugi konsèp pangajaran pangobatan, kanthi mahasiswa ingkang dipunparingi pangajaran déning tenaga ahli, inggih punika Akademi Gundishapur ing Krajan Pèrsi
Bangsa Romawi ngripta "valetudinaria" kanggé pangobatan batur tukon, gladiator, lan perjurit watawis taun 100 SM
Adopsi kapitadosan Kristiani tumut mangaribawani leladosan médhis ing mrika
Konsili Nicea I nalika taun 325 mréntahaken pihak Gréja kanggé ugi maringaken leladosan dhumateng tiyang-tiyang papa, gerah, randha, lan musafir
Saben satunggal katedral ing saben kitha kedah nyawisaken satunggal leladosan kaséhatan
Salah satunggal ingkang sepindhah madegaken inggih punika Santo Sampson ing Konstantinopel lan Basil, bishop of Caesarea
Wangunan punika gegandhèngan langsung kaliyan yasan gréja, lan dipuncawisaken ugi papan kapisah kanggé panandhang lepra
Griya sakit abad patengahan ing Éropah ugi tumut pola wau
Ing saben papan ngibadah limrahipun wonten leladosan kaséhatan déning pendeta lan suster (Frase Prancis kanggé griya sakit inggih punika "hôtel-Dieu", ingkang tegesipun "Griya Palèrèhan Allah.")
Nanging sapérangan ing antawisipun saged ugi kapisah saking papan ngibadah
Dipunpanggihi ugi griya sakit ingkang kaspésialisasi kanggé panandhang lepra, kaum papa, utawi musafir
Griya sakit salebetipun sajarah Islam nepangaken standar pangobatan ingkang inggil nalika abad 8 dumugi 12
Griya sakit sepindhah dipunyasa nalika abad 9 dumugi 10 makaryakaken 25 staff pangobatan lan panglampahan pangobatan bènten kanggé lelara ingkang bènten ugi
Griya sakit ingkang dipunparingi dana pamaréntah muncul ugi salebetipun sajarah Tiongkok nalika awal abad 10
Èwah-èwahan griya sakit dados langkung sekular ing Éropah dumados nalika abad 16 dumugi 17
Nanging nembé ing abad 18 griya sakit modhèren sepindhah dipunyasa kanthi namung nyawisaken leladosan lan pambedhahan médhis
Inggris ingkang sepindhah nepangaken konsèp punika
Guy's Hospital dipunmadegaken ing London taun 1724 amargi panyuwunan satunggiling sodagar sugih Thomas Guy
Griya sakit ingkang dipunbiayani swasta kados punika lajeng njamur ing saindhenging Inggris Raya
Ing koloni Inggris, ing Amérika lajeng madeg Pennsylvania General Hospital ing Philadelphia taun 1751
Sasampunipun kakempal sumbangan £2,000
Ing Éropah Daratan limrahipun griya sakit dipunbéyani dana publik.
Révolusi Révolusi (saka Latin "revolutio" "ubengan") iku pangowah-owahan babagan tata kaprajan utawa pulitik kang ditindhakaké mawa kasulayan
Lumrahé pekara iki dilakoni ing wektu cendhak.
Paku Alam II Kanjeng Gusti Pangéran Arya Adipati Paku Alam II (Hanacaraka: ꦑꦚ꧀ꦗꦼꦁꦓꦸꦱ꧀ꦠꦶꦦꦔꦺꦫꦤ꧀​ꦄꦢꦶꦥꦠꦶꦄꦂ​ꦪꦦꦏꦸꦄꦭꦩ꧀꧇꧒꧇) utawi Paku Alam II utawi Radèn Tumenggung Natadiningrat inggih punika putranipun Paku Alam I ingkang lair ing Akat Pon 27 Ruwah Be 1712 Mangsa Kasa Wuku Watugunung Windu Sangara, utawi 25 Juni taun 1786 kanthi nana RM
Saking taun 1814 gantos asma dados Pangéran Suryaningrat
Nalika taun 1829 piyambakipun dipunangkat dados Kepala Kadipatèn Pakualaman kanthi sesebutan K.G.P Adipati Suryadiningrat
Nalika piyambakipun mangku kalungguhan puniku, yuswanipun sampun 44 taun
Sri Paku Alam II boten namung nglajengaken tradhisinipun Sri Paku Alam I inggih punika nyinaoni babagan kasusastran, nanging piyambakipun ugi nyinaoni babagan kagunan
Natadiningrat gadhah garwa padmi inggih punika G.K.R Ayu, putrinipun Hingkang Sinuhun Kanjeng Sultan Hamengkubuwana II
Piyambakipun patutan ingkang cacahipun sekawan inggih nama Muktianawati, Sariningdyah, Resminingdyah lan Widawati
Natadiningrat peputra cacah 16
Nalika samanten, putra mbajengipun inggih punika K.P
Haria Suryaputra sampun tilar donya
Putra kaping kalih, inggih punika K.P
Suryaningrat, kaganggu pikiranipun amargi kejeron anggènipun nyinaoni babagan klenik
Putranipun kang kaping tiga namanipun K.P.H Nataningprang ngréncangi Sri Paku Alam II ing babagan papréntahan kaliyan dados balung punggung kulawarga
Nanging nalika taun 1857 piyambakipun tilar donya
Salajengipun putra ingkang ragil inggih punika K.P.H Sasraningrat ingkang nggantosaken Sri Paku Alam II kanthi sesebutan K.G.P Adipati Paku Alam III
Déné saking garwa ampéyan nama Resminingdyah, panjenenganipun peputra RM Saparja kang ing tembé jumeneng Sri Paku Alam V
Sri Paku Alam II séda ing tanggal 23 Juli 1858 nalika yuswanipun 73 taun.
Pacé Pacé (Carakan: ꦮꦺꦴꦃꦥꦕꦺ) kang duwé jeneng latin "Morinda citrifolia", uga sok diarani "Indian mulberry" utawa "awl tree", iku asalé saka laladan Asia Kidul-wétan
Pacé iku minangka salah sawijiné tuwuhan obat kang asring dimupangataké déning masarakat ing Indonésia
Pacé iku wit kang duwé paédah akèh, lan kalébu suku "Rubiaceae"
Wohé kang warna putih buthek minangka bunder kanthi bunder kaya endhog, lumahané mbénjol-mbénjol
Wijiné akèh, dagingé yèn wis mateng gembuk lan akèh banyuné uga kecut rasané
Lumrahé didadèkaké obat peluruh pipis lan bisa mudhunaké tekanan getih dhuwur, godhongé bisa dadi obat lara weteng, oyoté lan batangé utawa pangé iku ngandhut dat pawarna abang kang kanggo mbathik
Wit pacé bisa urip nganti 4-8 mèter
Pang pacé kayuné duwé wangun bunder, lan kulit kasar
Godhongé, kang ingaran basa Latin "Morindae citrifolia Follium", duwé warna ijo, tunggal, bunder endhog, pucuk lan bongkoté lancip, pinggir rata, dawa 10–40 cm, amba 5–17 cm, balung godhong nyirip, lan pang godhongé cilik
Kembangé warna putih, diarani "Morindae citrifolia Radix", majemuk, wujud bongkol, duwé pang, panggonané ing kèlèk godhong, benangsari lima
Woh pacé kulité ora rata, basa latiné "Morindae citrifolia Fructus", ing wanci isih nom, wohé wernané ijo, sansaya tuwa sansaya kuning, lan sawisé mateng wernané putih transparan, ambuné ora énak, dagingé putih, rasané pedhes, lan ana wijiné
Wiji pacé kaya wajik, wernané soklat abang
Déné oyoté, "Morindae citrifolia Radix", wernané soklat abang, oyot tunggang
Lelara kang nyerang wit pacé
Lelara kang nyerang wit pacé iku becak godhong
Ditemokake déning Koorders (1907) ing wit pacé ing Purworejo
Becak godhong gedhé, garis tengahé 1-1,5 cm, akèh, wernané awu layan
Becak kang wis tuwa pecah saéngga ndadèkaké bolong
Lelara iki amarga jamur "Physalospora morindae Koord"
Basa liyané pacé ing wewengkon liya sajeroning laladan Indonésia: Ing laladan manca" Kandhutan
Tuwuhan iku duwé dat-dat: "metil", "asetilester" lan "kapron" "danasam-kapril", "morindadiol" lan "soranyidiol"
"Metil asetil ester" ing pacé kanggo matèni kuman
Senyawa "moridon"é duwé kasiyat minangka obat pencahar
Déné senyawa "soranyidiol" kanggo nglancaraké nguyuh
Pacé uga duwé kasiyat minangka obat cacing
Nguwataké daya tahan awak
Panalitèn kang dilakokaké déning Dr.
Schechter (Institut Pangobatan Alami ing California) nuduhaké data-data kang wigati babagan kabisan sari woh pacé, antarané ya iku: Mona Harrison, MD saka Boston University School of Medicine lan direktur medis ing D.C
General Hospital,USA nerangaké yèn pacé nambah fungsi klanjer tiroid lan klanjer timus, kang dipercaya nglawan infèksi lan masalah-masalah kang ana gegandhèngané marang sistem kakebalan awak
Miturut Neil Solomon, MD.PhD, woh pacé duwé dat fitonutrien, ya iku scopoletin kanggo nggedhèkaké saluran pambuluh getih kang nyiut
Mangkéné iki ndadèkaké jantung ora perlu makarya luwih abot kanggo mompa getih, saéngga tekanan getih dadi normal
Uji coba marang kéwan nuduhaké yèn scopoletin bisa ngedhunaké tekanan getih dhuwur lan normal dadi asor (hipotènsi kang abnormal)
Nanging, scopoletin kang ana ing woh pacé bisa interaksi sinèrgis karo nutraceuticals (panganan kang kanggo pangobatan) liyané kanggo njaga tekanan getih dhuwur dadi normal, nanging ora ngedhunaké tekanan getih kang wis normal
Durung naté tinemu kasus tekanan getih normal mudhun nganti ndadadèkaké tekanan getih asor (hipotènsi)
Para ahli saka Univèrsitas Stanford, Univèrsitas Hawaii, University of California (UCLA), Union College of London, Universitas of Meets ing Prancis kang wis nyinaoni pacé sarujuk yèn tuwuhan iki duwé peran ngedhunaké tekanan getih ing akèh kasus.
Lumut Tuwuhan lumut minangka sakumpulan tuwuhan cilik kang kalebu sajeroning divisio Bryophyta (saka basa Yunani "bryum", "lumut")
Tuwuhan iki wis nuduhaké diferensiasi kang tegas antara organ panyerap hara lan organ fotosintetik nanging durung duwé oyot lan godhong sajati
Golongan tuwuhan iki uga durung duwé pembuluh sajati
Alih-alih oyot, organ panyerap harané awujud rizoid (barès: "kaya oyot")
Godhong tuwuhan lumut bisa ngayahi fotosintesis
Tuwuhan lumut minangka tuwuhan pelopor, kang tuwuh ing siji panggonan sadurungé tuwuhan liya bisa tuwuh
Iki kedadéan amarga tuwuhan lumut ukurané cilik nanging minangka koloni kang bisa njangkau area kang amba
Jaringan tuwuhan kang mati dadi sumber hara tumrap tuwuhan lumut liya lan tuwuhan kang liyané
Sajeroning basa sadina-dina, istilah "lumut" bisa tegesé sawatara divisio
Klasifikasi lawas nggabungaké uga lumut hati lan lumut tanduk sajeroning Bryophyta, sa’engga ing sajeroning Bryophyta karangkum lumut tanduk, lumut hati, lan lumut sajati (Musci)
Nanging, perkembangan sajeroning taksonomi tuwuhan nuduhaké yèn penggabungan iki parafiletik wusanané diputusaké misah lumut hati lan lumut tanduk ing sajabané Bryophyta
Ing donya ana watara 4.000 spésies tuwuhan lumut (kalebu lumut hati), 3.000 ing antarané tuwuh ing Indonésia
Kebun Raya Cibodas ing Jawa Kulon duwé "taman lumut" kang ngolèksi manéka tuwuhan lumut lan lumut hati saka manéka wewengkon ing Indonésia lan donya.
Dasarata Prabu Dasarata (Sanskerta: दशरथ, "Daśaratha") iku paraga ing wiracarita Ramayana
Dasarata iku raja ing karajan Kosala, kanthi pusat papréntahan ing kutha Ayodya
Angkatan perang kraton Kosala ora pernah kalah ing perang
Dhèwèké iku raja putra Aja, katurunan Ikswaku lan kagolong Raghuwangsa utawa dinasti Surya
Piyambake duwé garwa telu, yaiku Kosalya, Sumitra, lan Kekayi
Saka garwané iku, Prabu Dasarata patutan kang cacahé papat, yaiku Ramawijaya, Lesmana, Barata lan Satruguna
Nalika Prabu Dasarta isih enom, piyambake paling seneng "mbeburu"
Piyambake bisa manah kanthi titis mung liwat swarane waé
Ing siji dina Prabu Dasarata lagi "mbeburu" piyambake krungu swara kaya swarane gajah lagi ngombé
Prabu Dasarata banjur ngarahake panah marang swara mau
nanging Prabu Dasarata kaget barang krungu swara manungsa
Piyambake wedi banget,awake ndredeg karo nyedhaki asalé swara mau
Prabu Dasarata kaget ora karuab nalika weruh ana nom-noman kang kena panahe mau
Cah nom mau katon jengkel lan ngomong yèn wong tuwané isih ngenteni dhèwèké
Sadurungé mati, cah nom mau ngongkon Dasarata supaya ngeterake banyu marang wong tuwané kang wus tuwa lan wuta.
Wong Indian Wong Indian iku wong asli ing Amérika kang saiki ana kang urip ing laladan réservasi lan ana kang urip nyampur karo wong-wong modhéren
Asal mula jeneng Wong Indian iku amarga Colombus salah pangertèn
Colombus ngertiné Amérika iku India, dadi wong kang ketemu diarani Indian kang artiné wong India
Nanging Colombus salah, amarga bawana kang tinemu iku anyar
Wong Indian kang asli saka dharatan Amérika mesthi duwé prabawa ing kauripan Amérika
prabawa-prabawa suku Indian ing kauripan iku antarané lamabang nagara Amérika Sarékat, aran-aran praja, budaya Thanksgiving kang mung ana ing Amérika, jeneng-jeneng tim ulah raga kang lumrahé dijupuk saka basa Indian lan jeneng-jeneng alutsista militér kaya ta hélikopter kang jenengé dijupuk saka basa Indian
Suku Indian iku duwé prabawa kang gedhé kanggo Amérika Sarékat, akèh jeneng praja kang dijupuk saka basa Indian
Tuladhané ya iku: Saka basa Suku Indian Aleut Saka basa suku Indian O'odham Saka basa suku Indian Quapaw Saka basa suku Indian (Quinnehtukqut) Saka basa suku Indian Algonquin Tegesé “Tanahe wong Indian” Saka Kali Iowa, Suku Indian Ioway Saka basa suku Indian Sioux kang artiné “wong saka angin kidul” Saka basa suku Indian Iroquoian “Ken-tah-ten” Saka basa suku Indian Massachusett Saka basa suku Indian
Indian Massachusett Saka basa suku Indian "Michigana" kang artiné “tlaga gedhé” Saka basa suku Indian Dakota Saka basa suku Indian Oto Saka suku Indian Sioux Saka basa suku Cherokee Saka basa Indian kang artiné kanca saka basa suku Indian Utekang artiné wong gunung Saka basa suku Inidan Delaware
Michiko Michiko iku jeneng Jepang kang dipigunakaké kanggo wanita
Wong kang jenengé Michiko:
Emiliano Zapata Emiliano Zapata Salazar (#ALIH) wujud salah satunggil pamimpin salebetipun Révolusi Mèksiko nglawan diktator Porfirio Díaz ingkang kelampahan nalika taun 1910
Emiliano Zapata dipunanggep minangka satunggiling pahlawan nasional Mèksiko
Kutha, dalan, ugi "perumahan" ing Mèksiko asring dipunparingi nama "Emiliano Zapata" lan potrèt tokoh puniki ugi naté dipunpasang ing arta peso Mèksiko
Gerakan révolusionèr Tentara Pambebasan Nasional Zapatista ingkang muncul wiwit taun 1994 ing Mèksiko ugi mundhut namanipun saking Emiliano Zapata
Zapata dipunwiyosaken ing praja Morelos ing kidul Mèksiko minangka katurunan campuran Indian-Spanyol
Panjenenganipun aktif mbéla hak-hak sing ndunungi Indian ing Morelos ingkang pikantuk tindakan kirang adil saking para tuwan tanah salebetipun sistem "hacienda"
Salaminipun mataun-taun panjenenganipun ngupados nyengkuyung hak-hak sing ndunungi kasebat, sepindhah kanthi migunakaken prajanjian kuna Indian kanggé ngrampungaken pasulayan agraria, dumugi ndhesek gubernur praja kanggé mundhut tindakan
Pungkasanipun, amargi rumaos pamaréntah tumindak alon sanget lan langkung mihak para tuwan tanah, Zapata wiwit mbentuk angkatan bersenjata ingkang mundhut alih tlatah-tlatah pasulayan.
Kasus nominatif Ing ngèlmu linguistik, kasus nominatif iku subjèk utawa pokok ukara mawa katrangané
Katrangané iki kerep tanpa tembung kriya panyambung.
Kasus vokatif Ing ngèlmu linguistik, kasus vokatif iku kasus ngenani wong utawa barang kang disapa utawa diceluk
Contoné ing ukara "Aku ora ngerti, Budi", "Budi" iku ungkapan vokatif
Kamangka ing ukara "Aku ora ngerti Budi", "Budi" iku objèk ora langsung ukara iki
Kasus vokatif mligi tinemu ing basa-basa Indo-Éropah kang klasik kaya ta Basa Latin, Yunani lan Sangskreta.
Kasus instrumèntalis Ing ngèlmu linguistik, kasus instrumèntalis iku kasus kanggo nandhani piranti utawa piranti ing arti amba
Lumrahé ngenani sebab, amarga, wong sing nglakoni, barang sing dienggo, utawa uga "bebarengan"
Kasus iki kerep bisa dipertal mawa tembung "déning" utawa "karo".
Kasus datif Ing ngèlmu linguistik, kasus datif iku nandhani obyèk awujud tembung lingga sing diwèhaké
Contoné ing ukara "Budi mènèhi Ida buku"
Ida ing ukara iki ya iku obyèk datif.
Pramuka penggalang Pramuka Penggalang ya iku golongan sawisé pramuka siaga
Anggota pramuka penggalang umuré 11-15 taun/ diarani pramuka penggalang amarga trep karo kiasan jaman "penggalangan perjuangan" bangsa Indonésia, ya iku Indonésia "menggalang" lan nepungaké awaké dhéwé supayané bisa nggayuh kamardikan, ditandhani saka anané kadadéan "bersejarah" ya iku konggrès para pamuda "Indonésia" sing diarani Sumpah Pemuda ing taun 1928